《篁村探梅》
明代·释今湛

昔年曾探此溪梅，霜鬓犹能策杖来。我认断桥寻旧主，云移疏杖尽新栽。

香风簇族沉山阁，涧水泠泠绕石台。踏遍不辞归路远，斜阳穿破竹林隈。

作者简介：今湛（一六一二—一六七七），字旋庵。三水人。俗姓李，原名廷辅。明桂王永历二年（一六四八）登具，为海云、海幢两山都寺。趺化于清圣祖康熙十六年（一六七七），世寿六十五。事见释今无《光宣台集》卷一四。